अंकीय क्रांति
यांत्रिक प्रौद्योगिकी और एनालॉग इलेक्ट्रॉनिकी से आगे जाकर प्रौद्योगिकी का अंकीय इलेक्ट्रॉनिकी में प्रवेश करना अंकीय क्रांति (डिजिटल रिवोलूशन) कहलाता है। यह क्रान्ति १९५० के दशक और १९७० के दशक के बीच हुई मानी जाती है। अंकीय संगणक (डिजिटल कम्प्यूटर) का अधिकाधिक उपयोग और दस्तावेजों आदि का अंकीय रूप में रखना, इस क्रांति के दो महत्वपूर्ण पहलू हैं।
क्रांतिकारी बदलाव
क्रांतिकारी बदलाव ऐसे विज्ञानों में अधिक नाटकीय होते हैं जो स्थिर और परिपक्व नजर आते हैं, जैसे 19वीं सदी के अंत में भौतिक शास्त्र था। उस समय, भौतिक शास्त्र एक अधिकांशतः विकसित तन्त्र की अंतिम कुछ बातों को पूरा करने वाला एक विषय था। 1900 में, लार्ड केल्विन ने मशहूर वक्तव्य दिया, ”अब भौतिक शास्त्र में आविष्कार के लिये कुछ नया नहीं बचा है। बस अधिक से अधिक सटीकता से मापने की ही आवश्यकता है।" पांच वर्ष के बाद, अल्बर्ट आइंस्टीन ने विशेष सापेक्षितता पर अपने शोध का प्रकाशन किया, जिसने दो सौ वर्षों से भी अधिक समय से चली आ रही न्यूटनीय क्रियाविधियों द्वारा बनाए गए बहुत सरल नियमों, जो शक्ति और गति की व्याख्या के लिये प्रयोग किये जाते थे, को चुनौती दी।